Burtnieku ezera pļavas
Burtnieku ezera pļavas ir 2004. gadā dibināts dabas liegums Valmieras novada Burtnieku pagastā Ziemeļvidzemes biosfēras rezervāta teritorijā. Liegums stiepjas šaurā joslā ap Burtnieka krastu Burtnieku pagasta teritorijas robežās. Natura 2000 teritorija un putniem nozīmīgā vieta. Burtnieka piekrastes un tajā vairāku ietekošo upju (lielākās no tām Briede un Eiķinupe) palieņu pļavas ir svarīga griezes ligzdošanas vieta un potenciāls ķikutu biotops. Pļavas regulāri applūst. Aizsargājami biotopi ir mēreni mitras pļavas, eitrofas augsto lakstaugu audzes un upju palieņu pļavas. Lieguma teritorija Burtnieka austrumu krasta ziemeļos piekļaujas dabas liegumam Vidusburtnieks. Lieguma teritorijā atrodas dabas piemineklis Burtnieka smilšakmens atsegumi.